بہاولپور دی عید گاہ

شہر بہاولپور دی عید گاہ ٻہوں وسیع ہے۔ اے آبادی دے لحاظ نال ٻہوں چھوٹی ہے، عیداں دے موقعیاں تے نمازاں پڑھݨ آلے عید گاہ دے اندر جاہ نہ ہووݨ پاروں ٻاہر دے پلاٹاں تے صفاں بدھ گھندن تے ٹریفک رُک ویندی ہے۔ ایں طرح لوکاں کوں کافی تکلیف تھیندی ہے۔ عید گاہ دے چارے منارے ٻہوں اُچے ہن ، انہاں اُتے چڑھ تے بندا سارے شہر دا نظارہ کر سڳدے ۔ شہر دی جامع مسیت بالکل شہر دے ادھ وچ ہے۔ پراݨی مسیت ٻہوں چھوٹی تے تنگ ہئی ۔ اوں کوں ہٹا تے اوں جاہ اُتے نویں جامع الصادق کھڑی کیتی ڳئی ہے جیرھی ٻہوں کھلی ہے۔ مُکدی گاٖلھ اے ہے جو ضلع بہاولپور ݙوجھیاں عام ضلعیاں دے مقابلے وچ سیر و تفریح ، تاریخی اَتے ثقافتی دلچسپیاں تے شاہی عمارتاں دے لحاظ نال ڈھیر اڳوں ہے۔ 

 حوالہ 
کتاب: میݙی دھرتی، میݙے لوک ، مصنف: ظہور احمد دھریجہ ، ناشر: جھوک پبلشرز ، ملتان 2018ء